open-index/open-wikipedia-markdown huggingface dataset:
Sencinkun

– 8 yanvar 1941-ci ildə Hideki Toconun adından əsgərlər üçün buraxılmış hərbi məcəllə. İkinci dünya müharibəsi illərində istifadə olunmuşdur.

## Tarixi
1937-ci ildə başlayan Çin-yapon müharibəsindən sonra Yaponiya ordusunda hərbi nizam-intizamı qorumaq üçün Əsgərlər və Dənizçilər üçün İmperiya Fərmanı (1882) ilə yanaşı yeni məcəllə nəşr etmək qərarı verilmişdi. Məcəllə Ordu Qərargahının Təhsil Administrasiyasının başçısı Hitoşi İmamura tərəfindən tərtib olunmuşdur. Eyci Yoşikava kimi yazıçılar tərtibata kömək etmişdir.

## Məzmun
Məcəllə Yaponiya imperiyası, ordu, hərbi qaydalar, döyüş hazırlığı, qələbəyə inam, şinto ilahlarına ehtiram, valideynlərə hörmət, məsuliyyət hissi, həyat və ölümə münasibət və s. kimi mövzulardan bəhs edən göstərişlər seriyasıdır. Yaponiyanın milli siyasəti olan Kokutay məcəllənin əsas konsepsiyasıdır. Sencinkunun əsas məqsədi əsgərlərə əmrlərə tabe olmamağı, geri çəkilməyi ("Bir əsgər həyatı bahasına olsa belə heç vaxt döyüş meydanını düşmənə buraxmamalıdır") və təslim olmağı ("Bir əsgər əsirlikdə olmağın utancı ilə yaşamamalıdır") qadağan etmək idi.

Xidmətdə olan bütün əsgərlərə Sencinkun nüsxələri verilmişdi. Komandirlər göstərişləri əsgərlər qarşısında oxuyurdular. Müharibənin gedişində Yaponiyanın vəziyyəti pisləşdikcə geri çəkilmək və təslim olmaq qadağaları daha da ciddiləşmişdir. Müharibənin son dövrlərində Müttəfiqlərin işğalına hazırlaşmaq üçün Sencinkun nüsxələri mülki şəxslərə də paylanılmışdır.

## İstinadlar

## Ədəbiyyat
*
Jül Kunde

**Jül Kunde** () — İspaniya La Liqasında çıxış edən Barselonanın və Fransa milli komandasının müdafiəçisi.

## Karyerası

### [[Bordo FK|Bordo]]
"Bordo"nun heyətində ilk matçına 13 yanvar 2018-ci ildə keçirilən "Trua" – "Bordo" matçında çıxıb. Matç "Bordo"nun 0–1 hesablı qələbəsi ilə başa çatıb. "Bordo"da ilk qolunu 10 fevral 2018-ci ildə keçirilən "Bordo" – "Amiens" matçının 31-ci dəqiqəsində vurub. Matç "Bordo"nun 3–2 hesablı qələbəsi ilə başa çatıb. 3 iyul 2019-cu ildə "Bordo"dan ayrıldı.

### [[Sevilya FK|Sevilya]]
3 iyul 2019-cu ildə "Sevilya"ya transfer olundu."Sevilya"da ilk matçına 22 iyul 2019-cu ildə keçirilən "Liverpul" – "Sevilya" matçının 46-cı dəqiqəsində çıxıb. Matç "Sevilya"nın 1–2 hesablı qələbəsi ilə başa çatıb. "Sevilya"nın heyətində ilk qolunu 18 dekabr 2019-cu ildə keçirilən "Berqantinos" – "Sevilya" matçının 16-cı dəqiqəsində çıxıb. Matç "Sevilya"nın 0–1 hesablı qələbəsi ilə başa çatıb. 28 iyul 2022-ci ildə **Kunde** "Sevilya"dan ayrıldı.

### [[Barselona FK|Barselona]]
28 iyul 2022-ci ildə Kunde "Sevilya"dan "Barselona"ya transfer olundu. "Barselona"da ilk matçına 7 avqust 2022-ci ildə keçirilən "Barselona" – "UNAM" matçının 61-ci dəqiqəsində çıxıb. Matç "Barselona"nın 6–0 hesablı qələbəsi ilə başa çatıb.

## Uğurları

### Klub
 Sevilya
* UEFA Avropa Liqası
** Qalib (1): 2019/20

### Milli
 Fransa
* UEFA Millətlər Liqası
** Qalib (1): 2021

### Şəxsi

## İstinadlar

## Xarici keçidlər
Xristian kimliyi

**Xristian kimliyi** () — xristianlığın yalnız kelt və german xalqların, o cümlədən anqlosaks, Skandinaviya etnik qrupları və ya "ari" xalqları və qohum olan xalqların İbrahim, İshaq və Yaqubun nəslindən, yəni qədim israillilərin törəmələri hesab edildiyi interpretasiyası.

Antidiffamasiya Liqası və Cənubi Yoxsulluq Hüquq Mərkəzi "xristian kimliyi"ni "ağdərili üstünlüyü" ideologiyasını daşıyan irqçi və antisemit hərəkat hesab etmişdir.

## Mənbə
### İstinadlar

### Ədəbiyyat
* 

## Əlavə ədəbiyyat
* 
* Barkun, Michael (1994). *Religion and the Racist Right: The Origins of the Christian Identity Movement*. Chapel Hill: University of North Carolina Press. Revised edition, 1997, 
* 
* 
* 
* Ingram, W. L., (1995). *God and Race: British-Israelism and Christian Identity*, p.&nbsp;119–126 in T. Miller, Ed., *America's Alternative Religions*, SUNY Press, Albany NY.
* Kaplan, Jeffrey, (1997). *Radical Religion in America*, Syracuse, N.Y.: Syracuse University Press. pp. 47—48.
* 
* 
* 
* 
* 
* 
* 

## Xarici keçidlər
* FBI backgrounder on Christian Identity
Dinle

**Dinle** () — 1997 Avroviziya Mahnı Müsabiqəsində Türkiyə təmsilçiləri Şəbnəm Paker və Grup Etnic tərəfindən türk dilində səsləndirilən mahnı. Mahnının sözləri Mehtap Alnıtemizin, musiqisi isə Levent Çokerindir.

"Dinle" 3 may 1997-ci ildə baş tutmuş Avroviziya Mahnı Müsabiqəsinin final mərhələsində 121 xal toplamış və 25 mahnı arasında 3-cü yeri tutmuşdur. Bu 3-cülük, 2003-cü ilə qədər Türkiyənin müsabiqədəki ən yaxşı nəticəsi hesab olunur.

Mahnı Şəbnəm Pakerin 1997-ci ilin avqust ayında buraxılan və müğənninin ilk və yeganə albomu olan "Dinle"yə daxil edilib.

## İstinadlar

## Xarici keçidlər
* 20px|link=YouTube Şebnem Paker & Group Etnic — Dinle
Hunter × Hunter

**Hunter × Hunter** (**HUNTER × HUNTER** kimi stilizə olunur) — Yoşihiro Toqaşi tərəfindən yazıb illüstrasiya edilən manqa seriyası. 2006-cı ildən tez-tez uzunmüddətli fasilələrə gedilməsinə baxmayaraq "Shueisha"nın şonen jurnalı olan "Weekly Shōnen Jump"da 1998-ci ildən bəri çap olunmaqdadır. 2022-nin noyabrı etibarilə 37 tankobon buraxılışında toplanmışdır. Əsas hekayə Qon Fırikısı adında onu gənc yaşda tərk edən atasının, əslində, dünya şöhrətli, nadir və yaxud tanımlanmamış heyvan növlərinin yerini təsbit etmək, xəzinə ovlamaq, kəşf edilməmiş anklavları araşdırmaq yaxud qeyri-qanuni fərdləri yaxalamaq kimi fantastik axtarışlarda ixtisaslaşmış lisenziyalı professional — bir ovçu olduğunu öyrənən gənc bir oğlana fokuslanır. Qon bir ovçu olmaq məqsədilə yola çıxır və ən sonda öz atasını tapır. Yol boyunca Qon digər bir sıra ovçularla da tanış olur və paranormal olaylarla rastlaşır.

Manqa serialı 1999-cu ildən 2001-ci ilədək Fuci Televiziyasında yayımlanan Kazuhiro Furuhaşinin rejissorluq etdiyi və Nippon Animation tərəfindən istehsal olunmuş 62 bölümlük bir anime serialına köçürülmüşdür. Daha sonra isə ayrı-ayrılıqda cəmi 30 bölümlük 3 ədəd OVA Nippon Animation tərəfindən istehsal olunmuş və 2002–2004-cü illərdə Yaponiyada yayımlanmışdır. İkinci bir anime serialı isə 2013-də buraxılmış 2 animə edilmiş teatr filmi ilə birlikdə Madhouse tərəfindən yaradılıb Nippon Televiziyasında 2011-ci ilin oktyabrından 2014-cü ilin sentyabrına qədər cəmi 148 bölüm olaraq yayımlanmışdır. Habelə bu manqa serialını əsas alan bir sıra audioalbomlar, videooyunlar, müzikllar və dahası da mövcuddur.

Manqa serialı nəhəng bir finansal uğur qazanmış və iyul 2022-ədək çap olunmuş 84 milyonluq kopiyasıyla birgə ən çox satılan manqalardan biri olmuşdur.

## İstinadlar
Xristian dünyası

**Xristian dünyası** — xristian dövlətlərinə, xristianların çoxluq təşkil etdiyi ölkələrə və xristianlığın üstünlük təşkil etdiyi, mədəni və ya tarixən iç-içə olduğu ölkələrə aid edilən tarixi termin.

Roma imperiyasının son dövrlərində xristianlığın Levantdan Avropaya və Şimali Afrikaya yayılmasından sonra xristian dünyası Yunan Şərqi və Latın Qərbinə bölünmüşdür. Nəticə etibarilə xristianlığın daxilində Roma və Konstantinopol şəhərləri ətrafında mərkəzləşmiş, öz inancları və əməlləri olan sektalar yaranmışdır. XI–XIII əsrlərdə latın kilsəsi Qərb dünyasının mərkəzi roluna yüksəlmişdir.

## İstinadlar

## Əlavə ədəbiyyat

* 
* 
* 
* 
* 
* 
* Hull, Moses. Encyclopedia of Biblical Spiritualism; Or, A Concordance to the Principal Passages of the Old and New Testament Scriptures Which Prove or Imply Spiritualism; Together with a Brief History of the Origin of Many of the Important Books of the Bible. Chicago: M. Hull, 1895. (ed., reprint version is available)
* Bosanquet, Bernard. The Civilization of Christendom, And Other Studies. London: S. Sonnenschein, 1893.
* 
* 
* 
* 
* 
* 
* 
* 
* 
* 
* 
* Bainton, Roland H. (1966). *Christendom: a Short History of Christianity and Its Impact on Western Civilization*, in series, *Harper Colophon Books*. New York: Harper & Row. 2 vol., ill.
* Molland, Einar (1959) *Christendom: the Christian churches, their doctrines, constitutional forms and ways of worship*. London: A. & R. Mowbray & Co. (first published in Norwegian in 1953 as *Konfesjonskunnskap*).
* Whalen, Brett Edward (2009). *Dominion of God: Christendom and Apocalypse in the Middle Ages*. Cambridge, Mass.: Harvard University Press.
Qlen Bouersok

**Qlen Vorren Bouersok** (; ) — ABŞ antik tarixçisi, ellinist, son antik dövr, Qədim Yunanıstan, Roma və Yaxın Şərqin tarixi və mədəniyyəti, həmçinin müasir ədəbiyyatda klassik ənənə üzrə mütəxəssis. Fəlsəfə doktoru, Prinstonda əməkdar professor, keçmiş Harvard professoru, Amerika Fəlsəfə Cəmiyyətinin üzvü (1989), Rusiya Elmlər Akademiyasının (1999) və Dei Linçei Akademiyasının xarici üzvü. Ceyms Brested mükafatına layiq görülmüşdür (1992).

## Seçilmiş əsərləri
* Xenophon, *Constitution of the Athenians*, edited and translated, Harvard University Press, 1968
* *Augustus and the Greek World* (Oxford, 1965) 
* *Greek Sophists in the Roman Empire* (Oxford, 1969) 
* *Julian the Apostate*, Harvard University Press, 1978 
* *Gibbon's Historical Imagination* (Stanford, 1988).
* *Hellenism in Late Antiquity* [Jerome Lectures] (Michigan and Cambridge U.P., 1990) 
* *Fiction as History, from Nero to Julian* [Sather Classical Lectures] (University of California Press, 1994).  Available online from eScholarship editions at the University of California.
* *Martyrdom and Rome* [Wiles Lectures] (Cambridge University Press, 1995) 
* *Roman Arabia*, Harvard University Press, 1983, 1994 (first paperback ed.)  
* *Late Antiquity: A Guide to the Postclassical World* edited with Peter Brown and Oleg Grabar, Harvard University Press, 1999 
* *Interpreting Late Antiquity*, Harvard University Press, 2001 
* *Mosaics as History: The Near East from Late Antiquity to Islam*, Harvard University Press, 2006 
* Lorenzo Valla, *On the Donation of Constantine*, edition and translation, Harvard University Press, 2007  
* *From Gibbon to Auden: Essays on the Classical Tradition*, Oxford University Press, 2009 
* *The Throne of Adulis: Red Sea Wars on the Eve of Islam*, Oxford University Press, 2013 
* *The Crucible of Islam*, Harvard University Press, 2017 

## İstinadlar

## Xarici keçidlər
* IAS homepage
* Bowersock's bibliography 1961&ndash;present
* Bowersock author page and archive from *[[The New York Review of Books]]*
Google Xəbərlər

**Google Xəbərlər** () — Google tərəfindən hazırlanmış bir xəbər aqreqatoru xidməti. Xidmət minlərlə yayımçı və jurnaldan orqanizə edilmiş məqalələrə davamedici keçid axını təqdim edir. Tətbiq kimi Android və iOSda, həmçinin vebdə mövcuddur.
Su hüququ

**Su hüququ** — suyun bir resurs kimi mülkiyyəti, nəzarəti və istifadəsi ilə bağlı hüquq sahəsi. Bu, ən çox mülkiyyət hüququ ilə bağlıdır və suyun keyfiyyətini tənzimləyən qanunlardan fərqlənir.

## Tarixi
Hammurapi qanunları su məsələlərinə toxunan ən erkən yazılı qanunlardan biri idi və bura sudan istifadənin idarə edilməsi də daxildir. Qədim Mesopotamiyada bu qanunların yazıldığı dövrdə ətraf ərazilərdə qurulmuş sivilizasiyalar sağ qalmaq üçün Dəclə və Fərat çaylarından asılı idilər. Nəticədə, liderlər suya olan ehtiyaclarını təmin etmək üçün mürəkkəb kanal və suvarma sistemlərini inkişaf etdirməli olmuşdular. Qanun təxminən 3,800 il əvvəl Babil çarı Hammurapi tərəfindən hazırlanmışdır.

## İstinadlar

## Əlavə ədəbiyyat
* Hildering, A. (2004), *[https://eburon.nl/en/product/international_law_sustainable_development_and_water_management/ International Law, Sustainable Development and Water Management]*, Eburon Academic Publishers, Delft, The Netherlands, 2004
* International Law Association Water Resources Committee (2004), Final Report presented at the Association's 2004 Conference in Berlin
* UNEP (2002), *[https://www.unep.org/resources/report/vital-water-graphics-overview-state-worlds-fresh-and-marine-waters Vital Water Graphics — An Overview of the State of the World's Fresh and Marine Waters]*. UNEP, Nairobi, Kenya.
* Sax, J. L., et al.. *Legal Control of Water Resources: Cases and Materials (4th edition)*. Thomson/West (2006), .
* Ute Mager, *[https://www.jura.uni-heidelberg.de/md/jura/mat/band_3_international_water_law.pdf International Water Law. Global Developments and Regional Examples]* Jedermann-Verlag, Heidelberg 2015, .
* George Vranesh, *Colorado Water Law. Revised Edition*, University Press of Colorado (2000), , 2003 supplement (March, 2004), 
* Washington Office of Attorney General.  "An Introduction to Washington Water Law."
* Paul Stanton Kibel, *[https://digitalcommons.law.ggu.edu/pubs/688/ Grasp on Water: a Natural Resource that Eludes NAFTA's Notion of Investment]*, Ecology Law Quarterly (2007)
İstehlakçı hüquqlarının müdafiəsi

**İstehlakçı hüquqlarının müdafiəsi** — istehlakçı ilə sahibkarlıq subyekti arasında yaranan münasibətlərin tənzimlənməsinə yönəlmiş dövlət və ictimai hərəkatlar tərəfindən həyata keçirilən tədbirlər kompleksi. Bunlara daxildir: spesifik istehlakçı hüquqlarının müəyyən edilməsi; mümkün hüquqların pozulmasının formaları və onların müdafiəsi mexanizmi; istehlakçı hüquqlarının pozulmasına görə məsuliyyət.

İstehlakçı hüququnun ən mühüm cəhətlərindən biri qida təcrübələrinin tənzimlənməsidir. Beləliklə, qida təhlükəsizliyi standartları ilə qida keyfiyyəti siyasətini fərqləndirmək mümkündür. Təhlükəsizlik məcburidir və qidanın təhlükəsizliyinə zəmanət verir, keyfiyyət isə könüllüdür və məhsulun istehlakçı tərəfindən qavranılması baxımından müəyyən xüsusiyyətlərinə zəmanət verir.

16 aprel 1985-ci ildə BMT Baş Assambleyası tərəfindən "İstehlakçıların hüquqlarının müdafiəsi üzrə təlimatlar" (39/248 saylı Qətnamə) təsdiq edilmişdir. Rəhbərlik istehlakçı münasibətlərinin bəzi prioritet aspektlərinə toxunur: a) fiziki təhlükəsizlik; b) istehlakçıların iqtisadi maraqlarının təşviqi və müdafiəsi; c) xidmətlərin və istehlak məhsullarının təhlükəsizliyi və keyfiyyəti standartları; d) əsas istehlak məhsullarının və xidmətlərin paylanması sistemləri; e) istehlakçılara kompensasiya almaq imkanı verən tədbirlər; f) təhsil və məlumat proqramları və g) "pestisidlər və kimyəvi maddələr kimi digər sahələr" üçün məsuliyyətə xələl gətirmədən, xüsusi sahələrə, qida, su və əczaçılıq məhsullarının differensiallaşdırılmış emalı ilə bağlı tədbirlər.

## İstinadlar

## Əlavə ədəbiyyat
* 

## Xarici keçidlər

* Consumers International
* Role of Regulators in Consumer Protection: Discussion
* Health-EU Portal Consumer Safety in the EU
* OECD Consumer Policy Toolkit Report
* About Econsumer.gov, a portal for consumers to report complaints concerning online and related transactions with foreign companies
* International Consumer Protection and Enforcement Network (ICPEN)
Desi dövründə xristianların təqibi

**Desi dövründə xristianların təqibi** — 249–251-ci illərdə hakimiyyətdə olmuş Roma imperatoru Qay Messi Kvint Trayan Desinin 250-ci ildə xristianlara qarşı başlatdığı təqib. Bu, Roma imperiyasında xristianlara qarşı imperiya miqyasında ilk rəsmi fərman ilə icra olunan təqib olmuşdur. 

## Təqib
Xristianlara qarşı imperiya miqyasında ilk rəsmi fərman ilə icra olunan təqib III əsrdə Desi Trayanın hakimiyyəti dövründə baş vermişdir. B.e. 250-ci ildə imperator Desinin bununla bağlı verdiyi fərman on səkkiz ay qüvvədə qalmışdır. Vilayət hakimləri öz yurisdiksiyalarında böyük şəxsi səlahiyyətə malik idilər və xristianlara qarşı lokal xarakter daşıyan təqib halları və kütləvi zorakılıq hadisələri ilə necə məşğul olacaqlarını özləri seçə bilərdilər. Bu müddət ərzində bəzi xristianlar öldürüldü, digərləri isə edamdan qaçmaq üçün mürtədlik etmişdir. Vilyam Hyu Klifford Frend təxmin edir ki, təqiblər zamanı 3,000&#x2013;3,500 xristian öldürülmüşdür.

Fərmanın mətni qorunub-saxlanılmamışdır, amma məlumdur ki, burada azad edilmiş yəhudilər istisna olmaqla bütün imperiya sakinlərindən Roma maqistratının iştirakı ilə tanrılara qurban kəsmələrini tələb etmiş, buna görə yazılı şəhadətnamələr verilmişdir. Fərmanın xüsusilə xristianları hədəf almasına dair heç bir sübut yoxdur. Bu fərman Desinin ənənəvi Roma dəyərlərini bərpa etmək siyasətinin bir hissəsi idi. Verilən şəhadətnamələrdən bir neçəsi qorunub-saxlanılmışdır. Misirdə aşkar edilmiş bir şəhadətnamənin mətni belədir:

Vilayət hakimi Plini 112-ci ildə imperator Trayana yazdığı məktubda xristian olduqları güman edilən şəxslərdən Məsihi lənətləmələrini tələb etdiyini bildirmişdir, lakin Desinin hakimiyyəti dövrünə aid şəhadətnamələrdə Məsih və ya xristianlardan bəhs edilməmişdir. Buna baxmayaraq, bu, ilk dəfə idi ki, bütün imperiya ərazisində yaşayan xristianlar imperator fərmanı ilə dinləri və həyatları arasında seçim etmək məcburiyyətində qalmışdılar. Bir sıra görkəmli xristianlar, o cümlədən Papa Fabian, Antioxiyalı Vavila və Yerusəlimli Aleksandr qurban kəsməkdən imtina etdiklərinə görə öldürülmüşdür. Şəhadətnamə almaqdan imtina etmələri nəticəsində edam edilən xristianların sayı məlum deyil və rəsmi orqanların kimin şəhadətnamə alıb, kimin almadığını yoxlamaq üçün nə qədər səy göstərdiyi bilinmir. Buna baxmayaraq, məlumdur ki, çox sayda xristian mürtəd olub mərasimləri yerinə yetirmiş, digərləri, o cümlədən Karfagen yepiskopu Kiprian, dövlətdən gizlənmişdir.

## Nəticə
Fərmanın icra müddəti cəmi on səkkiz aya yaxın olsa da, o vaxta qədər heç bir problem olmadan yaşayan bir çox xristian icması üçün bu, kəskin şəkildə travmatik olmuşdur.

Əksər kilsələrdə dindən dönənlər xristianlığa yenidən qəbul edilirdilər. Əksinə, bəzi Afrika yeparxiyaları onları yenidən qəbul etməkdən imtina etmişdilər. Desinin hakimiyyəti dövründə baş tutan təqiblər birbaşa şizmatik novasianizm hərəkatına gətirib çıxarmışdır. Hərəkatın tərəfdarları təqiblər baş tutan dövrdə imanlarını etiraf etməyən dindən dönmüş xristianların dinə yenidən qəbul olmasını dəstəkləmirdilər.

## Mənbə
### İstinadlar

### Ədəbiyyat

* 
* 
* 
* 
* 
* 
*
Lapsi

***Lapsi*** — erkən xristian kilsəsində Roma səlahiyyətlilərinin təqibləri altında imanlarından imtina edən mürtədlər. Bu termin öz imanından üz döndərmiş, ancaq sonradan ona qayıdan şəxslərə aiddir.

## Tarixi
250-ci ildə Roma imperatoru Desi Trayan Roma imperiyasının bütün vətəndaşlarından ənənəvi tanrılara ictimai şəkildə qurban kəsmələrini tələb edən bir fərman vermişdir. Fərman on səkkiz ay qüvvədə qalmışdır. Bir sıra görkəmli xristianlar, o cümlədən Papa Fabian, Antioxiyalı Vavila və Yerusəlimli Aleksandr qurban kəsməkdən imtina etdiklərinə görə öldürülmüşdür.

Desinin fərmanı kilsə daxilində iğtişaşlar yaratmışdır. Təzyiqlərə boyun əyən və ictimai qurbanlar verən xristianlara "*lapsi*" deyilirdi. Qurban kəsilməsi başa çatdıqdan sonra fərdlər Roma dininə uyğunluğu təsdiq edən qanuni sənəd, yəni şəhadətnamə alırdılar. Bu sınaqdan qaçmaq üçün bir çox ruhanilər öz icmalarını lidersiz qoyub qaçmışdır.

Əksər kilsələrdə dindən dönənlər xristianlığa yenidən qəbul edilirdilər. Əksinə, bəzi Afrika yeparxiyaları onları yenidən qəbul etməkdən imtina etmişdilər. Desinin hakimiyyəti dövründə baş tutan təqiblər birbaşa şizmatik novasianizm hərəkatına gətirib çıxarmışdır. Hərəkatın tərəfdarları təqiblər baş tutan dövrdə imanlarını etiraf etməyən dindən dönmüş xristianların dinə yenidən qəbul olmasını dəstəkləmirdilər.

## Mənbə
### İstinadlar

### Ədəbiyyat

* 
* 
* 
* 
*
Yunan-Roma misteriyaları

**Misteriya dinləri**, **misteriya kultları**, **müqəddəs misteriyalar** və ya sadəcə **misteriyalar** — Yunan-Roma dünyasında iştirakı inisiasatorlar üçün nəzərdə tutulmuş dini məktəblər. Bu dinin əsas xüsusiyyəti, kənar şəxslərə açıqlanmayan inisiasiya və ritual təcrübə ilə əlaqəli məxfilikdir. Yunan-Roma antik dövrünün ən məşhur sirləri Qədim Yunanıstanda qaranlıq əsrlərdən əvvəl yaranmış Elevsin misteriyaları idi. Misteriya məktəbləri son qədim dövrdə çiçəklənmişdir. IV əsrin ortalarında Mürtəd Yulianın üç fərqli misteriya məktəbinə, xüsusən də mitraistlərə inisiasiya etdiyi məlumdur. Məktəbin gizli xarakterinə görə və son qədim dövrün misteriya dinləri IV əsrdən etibarən xristian Roma imperiyası tərəfindən təqib edildiyi üçün bu dini təcrübələrin təfərrüatları yazılı izahlar, təsvirlər və mədəniyyətlərarası tədqiqatlardan əldə edilir.

## İstinadlar

## Əlavə ədəbiyyat
*
*
*Blakely, Sandra (2018). Starry Twins and Mystery Rites: From Samothrace to Mithras. *Acta Antiqua Academiae Scientiarum Hungaricae,* *58*(1-4). .
*
* 
* 
*
* 
*Keller, M.L. (1988). The Eleusinian Mysteries of Demeter and Persephone: Fertility, Sexuality, and Rebirth. *Journal of Feminist Studies in Religion*, *4*(1).
*Leonard, Benjamin (2021). Secret Rites of Samothrace. *Archaeology, 74*(5).
*Martin, L.H. (2021). Seeing the Mithraic Tauroctony, *Numen, 68*(4).
* 
*Rives, J.B. (2010). Graeco-Roman Religion in the Roman Empire: Old Assumptions and New Approaches. *Currents in Biblical Research*, *8*(2).
* Aneziri, Sophia. *Die Vereine der Dionysischen Techniten im Kontext der hellenistischen Gesellschaft* (Stuttgart, 2003).
* 
* Casadio, Giovanni Casadio and Johnston, Patricia A. (eds), *Mystic Cults in Magna Graecia* (Austin, TX, University of Texas Press, 2009).

## Xarici keçidlər
Səyyar komissiya

**Səyyar komissiya** — vəzifələri nə coğrafi, nə də funksional baxımdan məhdud olmayan vəzifəli şəxsin vəzifələrini icra edən şəxs və ya qrup. Rəsmi vəzifədə olan şəxsə eyni vəzifədə olan şəxsə müntəzəm olaraq veriləndən daha çox azadlıq verildiyi halda, onlar səyyar komissiyaya malik olurlar. Ənənəvi olaraq, hərbi zabit onlara müəyyən bir vəzifənin vəzifə və məsuliyyətlərini həvalə edən bir komissiyanı qarşılayır. Səyyar komissiya müəyyən hərbi bazada və ya xüsusi dəniz gəmisində xidmət etmə tələbi olmadan tabe olduğu müvafiq xidmət tərəfindən təyin edilmiş hərbi zabitlərə şamil edilir. Səyyar komissiyası olan zabitlər oxşar rütbəli digər zabitlərə nisbətən daha çox sərbəstliyə malik hesab olunduğundan, onlar tez-tez belə vəzifələrə təyin edilirlər ki, onlar rollar və məsuliyyətlər arasında fasilə tədbiri kimi keçə bilsinlər.

## İstinadlar
Cmd.exe

**Command Prompt** (**cmd** və ya **cmd.exe**) — OS/2  , eComStation, ArcaOS, Microsoft Windows (Windows NT ailəsi və Windows CE ailəsi) və ReactOS əməliyyat sistemləri üçün standart əmr xətti (mətni) tərcüməçisi və interpretatorudur. Windows CE .NET 4.2, Windows CE 5.0 və Windows Embedded CE 6.0-da o, Komanda Prosessoru Örtüyü (**Command Processor Shell**) kimi istinad edilir. Onun tətbiqləri əməliyyat sistemləri arasında fərqlənir, lakin davranış və əsas əmrlər dəsti ardıcıldır. 

cmd.exe DOS və Windows 9x sistemlərində COMMAND.COM-un analoqudur və Unix-ə bənzər sistemlərdə istifadə olunan Unix qabıqlarının analoqudur. Windows NT üçün cmd.exe-nin ilkin versiyası Therese Stowell tərəfindən hazırlanmışdır.

Windows CE 2.11 konsolu və cmd.exe-nin Windows CE versiyasını dəstəkləyən ilk quraşdırılmış Windows buraxılışı idi. cmd.exe-nin ReactOS tətbiqi FreeDOS komanda xətti tərcüməçisi olan FreeCOM-dan əldə edilmişdir.

## Əməliyyat
 istifadəçi ilə komanda xətti interfeysi vasitəsilə qarşılıqlı əlaqə qurur. Windows-da bu interfeys Win32 konsolu vasitəsilə həyata keçirilir.  öz platformasının yerli proqramları üçün mövcud olan funksiyalardan istifadə edə bilər. Məsələn, OS/2 və Windows sistemlərində o, komanda kəmərlərində real pipeline-dan istifadə edə bilər və pipeline-nin hər iki tərəfinin eyni vaxtda işləməsinə imkan verir. Nəticədə, standart xəta axınının yönləndirilməsi mümkündür. ( müvəqqəti fayllardan istifadə edir və iki tərəfi ardıcıl olaraq bir-birinin ardınca idarə edir.)

## Daxili əmrlər
### OS/2
The following is a list of the Microsoft OS/2 internal cmd.exe commands:

* break
* chcp
* cd
* chdir
* cls
* copy
* date
* del
* detach
* dir
* dpath
* echo
* erase
* exit
* for
* goto
* if
* md
* mkdir
* path
* pause
* prompt
* rd
* rem
* ren
* rename
* rmdir
* set
* shift
* start
* time
* type
* ver
* verify
* vol

## COMMAND.COM ilə müqayisə
Windows-da cmd.exe əsasən COMMAND.COM ilə uyğun gəlir, lakin onun üzərində aşağıdakı genişlənmələri təmin edir:
* COMMAND.COM-un "Səhv əmr və ya fayl adı" (səhv əmrlər halında) örtüyündən daha ətraflı xəta mesajları. OS/2-də səhvlər sistemin seçilmiş dilində məlumat verilir, onların mətni sistem mesaj fayllarından götürülür. Daha sonra əlavə məlumat əldə etmək üçün HELP əmri xəta mesajı nömrəsi ilə verilə bilər.
* Əmr tarixçəsində hərəkət etmək üçün ox düymələrindən istifadəni dəstəkləyir. (DOS-da bu funksiya yalnız DR DOS altında (HISTORY vasitəsilə) və daha sonra DOSKEY adlı xarici komponent vasitəsilə mövcud idi.)
* Fayl və qovluq yolları üçün fırlanan komanda xətti tamamlama əlavə edir, burada istifadəçi  və əks istiqamət üçün  istifadə edərək prefiks üçün nəticələr arasında dövr edə bilər.

## Həmçinin bax
* Windows
* Windows NT

## İstinadlar

## Xarici keçidlər
* Command Prompt istifadə edilməsi
Voices (Tass mahnısı)

**"Voices"** () — Konqo əsilli ifaçı Tusent Maykl Çayzanın(Səhnə adı ilə sadəcə-Tass) mahnısı. İsveç sayca 65-ci Avroviziya Mahnı Müsabiqəsində, məhz bu mahnı ilə uğurla təmsil olunmuşdur.

## Mahnı
R&B, soul janrlı, Tass tərəfindən ifa edilən "Voices" mahnısının sözləri və bəstəsi, Anders Vrefav, Coy Deb, Cimmi "Coker", Lıneya Deb və Törnfelt tərəfindən ərsəyə gəririldi.

Mahnının mövzusu və hədəf olaraq göstərdiyi əsas məqam, hər zaman uzaq və çətin coğrafiyalarda yaşayan insanları unutmamaq və uzaq məsafələri "Birgə oxumaqla" aradan qaldırmaqdır. İfaçı mövzuya təşbehlə başlayır. O, yağmuru atəşə bənzədir və nə qədər uzaqlarda olmasına baxmayaraq, insanların acısını hiss edə bilir.

Sosial mediada, irqi ayrı-seçkiliyin qurbanı olaraq təhqirlərə məruz qalan Tass, *"Voices"* mahnısındakı *"Hər zaman yardıma ehtiyacı olan biri var, bəs sən onun səsini eşidirsənmi?"* sualı ilə, "Mənlik" duyğusunu qətiyyətlə rədd edir.

"Voices" mahnısı İsveç Səsyazma Sənayesi Assosiasiyası tərəfindən, platin sertifikatına layiq görülmüşdür.

## Buraxılış tarixi

## Beynəlxalq arenada
*"Voices"* mahnısı İsveçin ənənəvi musiqi yarışması olan *Melodifestivalen 2021*-də, Tass tərəfindən səsləndirilmiş və adıçəkilən seçim yarışmasının sayca 61-ci qalibi olmuşdur. Bu, mahnının beynəlxalq arenalarda səslənməsinə şərait yaratdı.

***Avroviziya Mahnı Müsabiqəsi 2021***

Tassın ifasındakı *"Voices"* mahnısı, sayca 65-ci Avroviziya Mahnı Müsabiqəsində, İsveçi böyük finala yüksəltmişdir. İfaçı İtaliyadan sonra və San-Morenadan əvvəl, 25-ci nömrə altında *"Voices"* mahnısını bir daha canlı səsləndirmiş və müsabiqənin yekun səsvermə nəticələrinə əsasən, ümumilikdə 109 xal toplayaraq, beynəlxalq yarışmanı on dördüncü sırada tamamlamışdır.

Aşağıdakı cədvəldə, *"Voices"* mahnısına təqdim edilən xallar sistemi(Münsiflər heyəti və Telesəsvermə əsasında) göstərilmişdir.
{| class="wikitable"
|-
|+ "Voices" mahnısına təqdim edilmiş xallar(Yalnız böyük finalda);
|-
! scope="col" width="20%" | Xal
! scope="col" width="40%" | Telesəsvermə
! scope="col" width="40%" | Jüri
|-
! scope="row" | 12 xal
|
|
|-
! scope="row" | 10 xal
| 
| 
|-
! scope="row" | 8 xal
| 
| 
|-
! scope="row" | 7 xal
|
|
|-
! scope="row" | 6 xal
|
|
|-
! scope="row" | 5 xal
|
| 
|-
! scope="row" | 4 xal
| 
| 
|-
! scope="row" | 3 xal
| 
| 
|-
! scope="row" | 2 xal
| 
| 
|-
! scope="row" | 1 xal
| 
| 

## Çartlarda

## Qeydlər

## İstinadlar
Yurdda sülh, cahanda sülh

**Yurdda sülh, cahanda sülh!** () — şüarı Türkiyə Respublikasının qurucusu və ilk prezidenti, dövlət xadimi, marşal Mustafa Kamal Atatürk tərəfindən səsləndirilmişdir. Atatürk 20 aprel 1931-ci ildə Anadolu turları zamanı ilk dəfə ictimaiyyət qarşısında "Yurdda sülh, cahanda sülh" şüarını tələffüz edib. Bu şüar sonradan Türkiyə Cümhuriyyətinin xarici siyasətinin əsas istiqamətlərindən birinə çevrildi.

## Tarixi
Türkiyə Respublikasının qurucusu və ilk prezidenti Mustafa Kamal Atatürk 20 aprel 1931-ci ildə Anadolu səfəri zamanı ilk dəfə ictimaiyyət qarşısında *Yurdda sülh, cahanda sülh!* şüarını səsləndirmişdir. Əslində şüarın cümləsi genişdir. Atatürk nitqində "*Hesab edirəm ki, [[Cümhuriyyət Xalq Partiyası]]nın qəti ümumi siyasətini ifadə etmək üçün aşağıdakı qısa cümlə kifayətdir: Yurdda sülh, cahanda sülh üçün çalışırıq*".

"Yurdda sülh, cahanda sülh" şüarı bundan sonra Türkiyədə dövlət idarəçiliyinin və istənilən dövlət fəaliyyətinin mərkəzi prinsipi kimi qəbul edildi.

Bu prinsip 1961 və 1982-ci il Türkiyə Respublikasının Konstitusiyalarında da yer alan Cümhuriyyətinin əsas xarici siyasət şüarı oldu. Dövlət idarəçiliyində və dövlətin bütün növ fəaliyyətlərində rəhbər tutulan "Yurdda sülh, cahanda sülh" prinsipi həm də üstün bir qanunun aliliyidir. “YYurdda sülh, cahanda sülh!” prinsipi bir tərəfdən ölkə daxilində əmin-amanlıq içində yaşamaq, digər tərəfdən isə beynəlxalq sülh və təhlükəsizlik məqsədi daşıyır. Prinsip dövlətin həm daxili, həm də xarici siyasətinin təməl əsasını təşkil edir.

Dünyada baş verə biləcək hər hansı bir iğtişaşın hər kəsə zərər verə biləcəyini və buna görə də millətlərin başqa xalqların problemlərinə biganə qala bilməyəcəyini ifadə edən kamalizmin inteqrativ prinsiplərindən biridir."Yurdda sülh, cahanda sülh" ən geniş mənada texniki ifadədir və eyni zamanda kollektiv təhlükəsizliyə, beynəlxalq sülhün qorunmasına və davamlılığına aiddir.

"Yurdda sülh, cahanda sülh" ifadəsi bugünkü türkcədə də “Yurtta barış, dünyada barış” kimi də deyilir.

## İstinadlar

## Xarici keçidlər

* Mustafa Kamal Atatürkün həyatı
* Atatürk Araşdırma Mərkəzi
* [Mustafa Kamal Atatürk](https://openlibrary.org/subjects/person:kemal_atat%C3%BCrk_(1881-1938))
Sencu yun fabriki

– Yaponiyanın ilk yun fabriki. Tokionun Sencu rayonunda yerləşirdi.

## Tarixi
Sencu yun fabriki Meyci hökuməti tərəfindən müasir sənayeni inkişaf etdirmək məqsədilə yaradılmış bir çox model fabrikdən biri idi. Fabrik Almaniyadan gətirilmiş maşınlarla və alman texniklərlə yaradılmış, 1879-cu ildə fəaliyyət göstərməyə başlamışdır. Fabrikin məqsədi özəl müəssisələr üçün model təşkil etmək, eləcə də, ordunun hərbi formalara və digər yun məmulatlarına olan təlabatını ödəmək idi.

Fabrikin idarəçiliyi 1881-ci ildə Kənd Təsərrüfatı və Ticarət Nazirliyinə, 1888-ci ildə isə Ordu Nazirliyinə keçmişdir. Digər dövlət müəssisələrindən fərqlənən cəhəti ölkəni tamamilə yeni sənaye sahəsi ilə tanış edən yeganə hökumət fabriki olması idi. Özəl yun sənayesi sektoru pambıqəyirmə və ipəksarımaya nəzərən ləng inkişaf etdiyi üçün Sencu yun fabriki bu sahədə əhəmiyyəti qoruya bilən yeganə müəssisə olmuşdur. XX əsrə qədər Yaponiyada yun parçalar istehsal edən əsas fabrik olmuşdur.

## İncəsənətdə
Yasuci İnoenin "Tokionun 100 görünüşü" seriyasına (1881–1889) daxil olan şəkillərdən biri Sencu yun fabrikinə həsr olunmuşdur.

## İstinadlar

## Ədəbiyyat
*
Elşad Eyvazlı

**Elşad Eyvazlı** (; ) — Azərbaycan Mətbuat Şurasının İdarə Heyətinin üzvü, Azərbaycan Respublikası əməkdar jurnalisti.

## Həyatı

Eyvazlı Elşad Səməndər oğlu 1973-cü ildə Kəlbəcər rayonunda anadan olub. 1990-cı ildə Kəlbəcər rayonu Sarıdaş kənd orta məktəbini bitirib.

Ali təhsilini “Təfəkkür” Universitetinin jurnalistika fakültəsində bakalavr və magistatura mərhələləri üzrə başa vurub. Bakı Dövlət Universitetinin doktorantıdır.

Jurnalist fəaliyyətinə 1998-ci ildə “Azərbaycan gəncləri” qəzetində başlayıb. “Hər gün”, “Bizim əsr”, “Fədai”, “525-ci qəzet”, “Üç nöqtə”, “Xəzər” və başqa qəzetlərdə çalışıb.

2006-cı ildən Tərəfsiz (Parlament) Jurnalistlər Birliyinin sədridir.

01.09.2009-cu ildən “Modern” Media Qrupun direktoru, 01.03.2018-ci ildən “Azedu.az” Təhsil Saytının rəhbəridir.

2019-cu ildən mərkəzi ofisi Ankarada yerləşən və dünyanın 45 ölkəsində təmsil olunan GLOBAL JOURNALİSM COUNCİL beynəlxalq jurnalist təşkilatının xarici məsələlər üzrə Məclis sədridir.

Azərbaycan Yazıçılar Birliyinin üzvüdür.

Elşad Eyvazlı Azərbaycan jurnalistlərinin 24 sentyabr 2022-ci il tarixdə keçirilmiş VIII qurultayında Azərbaycan Mətbuat Şurası İdarə Heyətinin üzvü seçilib.

Evlidir, iki övladı var.

## İstinadlar
Senqe Motomaro

– Yaponiya şairi.

## Həyatı
Senqe Motomaro 1888-ci ildə Yaponiyanın Tokio şəhərində Senqe Takatominin oğlu kimi doğulmuşdur. Keyo Universitetində təhsil almış, Koroku Satonun şagirdi olaraq hayku öyrənmişdir.

## Yaradıcılığı
Senqenin poeziyası humanistik və optimistik tonuna görə tanınır, eləcə də, Şirakaba məktəbinin fəlsəfəsini əks etdirir. O, gənc yaşlarından etibarən bu məktəbə qoşulmuş və ölümünə qədər məktəbə sadiq qalmışdır. Senqə bəzi illərdə aylıq 30–40 şeir yazırdı. O, şeirlərini "sənətsiz" adlandırsa da, emosionallıqdan uzaqlaşaraq gündəlik hadisələri təsvir etməyə çalışırdı.

Əsas kitablarından biri olan *"Cibun va mita"* (, 1918) əsərinin açılış şeiri olan *"Kuruma no oto"* ( ən məşhur şeirlərindən biri hesab olunur. *"Mukaşi no ie"* (, 1929) adlı avtobioqrafik əsərində isə aristokratik tərbiyəsini təsvir etməyə çalışmışdır. *"Taiyoju"* jurnalının redaktoru olmuşdur.

## İstinadlar

## Ədəbiyyat
* 
*
Məhsuldarlıq proqram təminatı

**Məhsuldarlıq proqram təminatı** (; habelə **şəxsi məhsuldarlıq proqram təminatı** () və **ofis məhsuldarlığı proqram təminatı** () kimi də adlandırılır) — sənədlər, prezentasiyalar, cədvəllər, databazalar və s. informasiya istehsalı üçün istifadə olunan tətbiqi proqram təminatı. Adını xüsusilə ofis işçilərinin iş məhsuldarlığını artırmasından alır.

## İstinadlar
Qon Friks

— Hunter × Hunter-ın baş rolu. Bir Ruki olan Qon, həmçinin bir Xarabalıq ovçusu olan Cinq Friksin oğludur. Onu kiçik yaşda ovçuluğa getmək üçun tərk edən atasını tapmaq Qonun ovçu olmaq xəyalına çatmasındakı ən böyük motivasiyadır.

Seriyanın əksər hissəsinin — *Ovçu Sınağı*, *Zoldik Ailəsi*, *Cənnət Arenası*, *Acgözlük Adası* və *Ximera Qarışqaları* bölümlərinin ana baş rolu olan Qon eyni zamanda *York-Nyu Şəhəri* bölümünün ikinci baş rolu olmuşdur.

## Xarakteri
Macəra axtarışındakı atletik, kəndli və istiqanlı bir oğlan olan Qon habelə riyaziyyatda heç də yaxşı deyil — dördrəqəmli ədədlər onun beyninin həddən artıq isinməsinə bəs edir. Kiçik yaşlardan bəri təbiətdə çox vaxt keçirməsinin nəticəsində isə o, heyvanlarla yaxşı yola gedə bilir.

## Qeydlər

## İstinadlar
### Hunter × Hunter manqası
**Bütün seriya**
* Toqaşi, Yoşihiro. *ハンター×ハンター [Hunter × Hunter]* (yaponca). 36 cild. Tokyo: Şueişa, 1998–h.h.
* Toqaşi, Yoşihiro. *Hunter × Hunter* (ingiliscə). 36 cild. San-Fransisko: Viz Media, 2005–h.h.

**Ayrı-ayrılıqda mövsümlər**

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### Digər istinadlar
Bakuriani

**Bakuriani** () — Gürcüstanın Samtsxe-Cavaxeti rayonunun Borjomi bələdiyyəsində daba və xizəksürmə kurortudur. Trialet silsiləsinin şimal yamacında, dəniz səviyyəsindən 1700 metr (5576 fut) yüksəklikdə yerləşir.

## Yerləşməsi

Bakuriani Trialet silsiləsinin şimal yamacında, dəniz səviyyəsindən 1700 metr yüksəklikdə yerləşən xizək kurortudur. Qəsəbə Borjomidən 30 km (19 mil) məsafədə Bakuriani çökəkliyi/kalderası adlanan ərazidə yerləşir və Borjomi ilə avtomobil və elektrikləşdirilmiş ensiz dəmir yolu vasitəsilə birləşir. Qəsəbənin indiki ərazisi yaxınlıqdakı Muxera vulkanından gələn lava axınları ilə salınmışdır. Borjomi ilə birlikdə 2014-cü il Qış Olimpiya Oyunlarına ev sahibliyi etmək iddiasında idi. Bakuriani həm də mineral bulaqları və Gürcüstan Milli Elmlər Akademiyasının botanika bağı ilə məşhurdur. Bakurianinin ətrafı iynəyarpaqlı meşələrlə (əsasən küknarlardan ibarətdir) əhatə olunmuşdur. Bakuriani yaxınlığında andezit yatağı var, onun ətrafında Bakurian Andeziti kəndi yaradılmışdır. Bakuriani xizək kurortu Tbilisidən 180 km qərbdə, Qafqaz dağ silsiləsi ilə əhatə olunmuş Borjomi dərəsində yerləşən qış kurortudur.

## İstinadlar

## Xarici keçidlər
Tefik Bıyıklıoğlu

**Mehmet Tefik Bıyıklıoğlu** (; ) — Türkiyə siyasətçisi, diplomatı, Türk Tarix Qurumunun ilk prezidenti və qurucu üzvü.

## Həyatı
Tefik Bıyıklıoğlu 1905-ci ildə Hərbi Məktəbə daxil olub. 1908-ci ildə artilleriya zabiti rütbəsi ilə məktəbi yüksək nəticələrlə bitirdi. 1911-ci ildə İtaliya-Osmanlı müharibəsində iştirak edib. 1914-cü ildə Hərbi Akademiyanı yüksək nəticələrlə başa vurub. Bıyıklıoğlu 1915-ci ildə peşəkar zabit oldu. Birinci Dünya müharibəsində müxtəlif vəzifələrdə xidmət edib. 1920-ci ilin iyulunda Anadoluya gedib Türkiyə İstiqlaliyyət müharibəsi qatıldı. Qərb Cəbhəsinin Əməliyyatlar Şöbəsinin Müdiri vəzifəsinə təyin edildi. O, bu vəzifəni müharibənin sonuna qədər davam etdirdi. O, 1923-cü ildə qazandığı nailiyyətlərə görə kaymakam rütbəsinə yüksəlib. Dövlət xidmətində naliyyətlərinə görə “Qırmızı zolaqlı İstiqlal” medalı ilə təltif edilib. Lozanna Sülh Konfransında iştirak edən nümayəndə heyətində hərbi məsləhətçi vəzifəsində çalışıb.

1924-cü il martın 18-də Baş Qərargahda Baş katib vəzifəsinə təyin edildi. 1924-cü il mayın 1-də o, Baş Qərargahın Baş Katibliyi rəhbəri vəzifəsində qalmaq şərti ilə Prezident Katibliyinin rəhbəri vəzifəsinə təyin edildi. 1926-cı ildə Miralay rütbəsi aldıqdan sonra hərbi xidmətdən təqaüdə çıxdı. 1927-ci il noyabrın 9-dək Prezident Katibliyinin rəhbəri vəzifəsini davam etdirdi. Bu vəzifəsindən sonra Moskva şəhərinə TÜrkiyə Respublikasının səfiri vəzifəsinə təyin olundu. 4 noyabr 1928-ci ildə ikinci dəfə Prezidentliyin Baş katibi vəzifəsinə təyin edildi. 1932-ci il martın 4-də bu vəzifədə fəaliyyəti başa çatdı.

Türk Tarix Qurumunun ilk prezidenti oldu.

1961-ci il noyabrın 24-də vəfat edib.

## Əsərləri
* Hindistan tarixi (), 1931.
* Trakiyada Milli mübarizə (), 2 cild, 1956.
* Atatürk Anadoluda (), 1959,
* Türk İstiqlaliyyət Müharibəsi (), 2 cild, 1962.

## İstinadlar

## Xarici keçidlər
* Mehmet Tevfik Bıyıklıoğlu (Türkiye Cumhurbaşkanlığı)
* Mehmet Tevfik Bıyıklıoğlu (Türk Tarih Kurumu)
Elşad Əhmədov (futbolçu)

**Elşad Əhmədov** () — Azərbaycanlı keçmiş futbolçu və məşqçi. Müdafiəçi kimi oynayıb. 1992–1994-cü illərdə Azərbaycan millisində çıxış edib. Azərbaycan Milli Çempionatında ancaq bir klubun, Ağdamın "Qarabağ" klubunun formasını geyinib. Hal hazırda Neftçi futbol akademiyasının koordinatoru vəzifəsini yerinə yetirir.

## Karyera

### Futbolçu
Elşad Əhmədov karyerasına Mingəçevirin "Avtomobilçi" klubunda başlayıb. 1989–2001-ci illərdə Ağdam "Qarabağ"ının daimi futbolçusu olub.

### Məşqçi
Məşqçiliyə futbolçu karyerasının böyük hissəsini keçirdiyi və futbolçu karyerasını bitirdiyi "Qarabağ" klubunda (2001–2002) başlayıb.

Daha sonra "MKT-Araz" (İmişli, 2004–2005), "İnter"in U-15 (2008–2010), əvəzedici (2010–2011), "Neftçi"nin əvəzedici (2011–2014, 2017–2018), U-17 (2015–2016), U-19 (2016–2017), "Xəzər" (2017–2018), "Sabah"ın əsas (2018–2019), U-19 (2019–2020) komandalarını çalışdırıb.

## Uğurları

### Futbolçu kimi
**Qarabağ:**

* Azərbaycan çempionu; 1993-cü il.
* Azərbaycan çempionatının gümüş mükafatçısı; 1993/94, 1996/97
* Azərbaycan kubokunun qalibi; 1993
* Azərbaycan kubokunun finalçısı;1995/96, 1997/98.

### Məşqçi kimi
**Neftçi-2**

* Əvəzedici heyətlər arasında futbol üzrə Azərbaycan çempionatının qalibi; 2011/12

**Neftçi U17**

* U17 Liqasının qalibi; 2015/16

**Xəzər Bakı**

* Azərbaycan "I Divizion"un çempionu; 2017/18

## İstinadlar

## Xarici keçidlər
Senki

– 1920-ci illərin sonunda və 1930-cu illərin əvvəlində nəşr olunmuş Yaponiya proletar ədəbi jurnalı. Aylıq nəşr olunurdu.

## Tarixi
Jurnal 1928-ci ilin mayından 1931-ci ilin dekabrına qədər nəşr olunmuş və Yaponiyada proletar ədəbiyyatının əsas jurnalına çevrilmişdir. 1930-cu ilin sentyabrına qədər Yaponiya Proletar İncəsənəti Federasiyasının (NAPF) orqanı olmuşdur. *"Senki"* jurnalının müxalif qarşılığı proletar ədəbi hərəkatının başqa bir fraksiyasının orqanı olan *"[[Bengei Sensen]]"* idi.

Jurnalın idarəçiləri, eləcə də, redaktorları Şiqeci Tsuboy və Seyzaburo Yamada idilər. Korehito Kurahara, Şiqeharu Nakano, Takici Kobayaşi, Sunao Tokunaqa və İneko Sata kimi şəxslər jurnala töhfələrini vermişdirlər. Kobayaşinin "Fabrik gəmisi" və Tokunaqanın "Gün işığı olmayan küçə" əsərləri 1929-cu ildə bu jurnalda nəşr olunmuşdur.

Jurnalın maksimum tirajı 26.000 olmasına baxmayaq, təşkilat jurnalı fabriklərə, fermalara və məktəblərə payladığı üçün geniş oxucu kütləsi toplamışdır. Jurnal populyarlaşdığı üçün Yaponiya Kommunist Partiyasının üzvlərini tərəfindən redaktə olunmağa başlamış və siyasi jurnala çevrilərək ədəbi əhəmiyyətini itirmişdir. Siyasi tona keçməkdə 1930-cu ilin avqustunda Moskvada olmuş Kuraharanın da böyük təsiri olmuşdur.

## İrsi
Jurnalın yerini doldurmaq üçün *"[[Taishu no tama]]"* və qadın oxucular üçün *"[[Hataraku fujin]]"* kimi jurnallar yaradılmışdır. 1976–1977-ci illərdə *"Senki"* jurnalının buraxılışları təkrar çap olunmuşdur.

## İstinadlar

## Ədəbiyyat
*
Leonid Parfyonov

**Leonid Gennadieviç Parfyonov** (; (doğ. 26 yanvar 1960, Çerepovets, Voloqda vilayəti) — sovet və rus jurnalisti, teleaparıcısı, rejissoru, yazıçısı və ictimai xadimi.

Televiziya və kitab layihələrinin, həmçinin bir çox sənədli filmlərin müəllifi, beşqat "TEFİ" mükafatı laureatı (1995, 1999, 2000 (xüsusi mükafat), 2002 və 2004), "Parfenon" YouTube kanalının və orada gedən "Nmdni" sənədli serialının müəllifi.

## İstinadlar

## Xarici keçidlər
* 20px|link=YouTube Yuri Dudun Leonid Parfyonovla müsahibəsi. (28.12.2022)
Senkyo kanşo

– Yaponiyada müxalifətin seçkilərdə iştirakına mane olmağı bildirən termin. Yaponiya tarixində üç senkyo kanşo halı yaşanmışdır.

## Hadisələr
Birinci hal 1892-ci ilin fevralında parlamentin Matsukata Masayoşi kabineti tərəfindən buraxılmasından sonra baş vermişdir. Müxalif partiyalar Ciyuto və Rikken Kayşinto Matsukata kabinetinə təzyiq edərək kəskin büdcə kəsirlərini qəbul etdirmişdirlər. Seçkilər zamanı daxili işlər naziri Şinaqava Yaciro hökumətdən müxalifətə qarşı hər cür tədbiri görmək barədə təlimat almışdır. Hətta bəzi bölgələrdə iğtişaşlar baş vermiş, 25 nəfər ölmüş, 288 nəfər yaralanmışdır. Buna baxmayaraq, müxalif partiyalar parlamentdə 163 yer tutaraq çoxluğu təşkil etmişdir.

İkinci hal 1915-ci ilin martında Okuma Şiqenobunun parlamenti buraxmasından sonra baş vermişdir. Şiqenobu hərb gücü genişləndirmək istəsə də, parlamentdə çoxluğu təşkil edən Rikken Seyyukay partiyası ona mane olmuşdur. Daxili işlər naziri Oura Kanetake Rikken Doşikay və digər hökumət tərəfdarı partiyalar üçün səsləri almış, hətta hökumətin rayonlardakı qələbəsini təmin etmək üçün yerli idarəçilərə təzyiq etmişdir. Nəticədə, Doşikay parlamentdə yerlərin çoxunu tutmuşdur.

Üçüncü hal 1928-ci ildə baş vermişdir. 1927-ci ildə Tanaka Qiiçi kabineti yaradılmışdır. Kenseykay və Seyyu Honto partiyalarının birləşməsi ilə yaranan Rikken Minseyto partiyasının Nümayəndələr palatasında yerlərin çoxunu tutmasından sonra Tanaka parlamenti buraxmışdır. 1928-ci ilin fevralında baş tutan seçkilər zamanı hökumət daxili işlər naziri Suzuki Kisaburonun vasitəsilə seçkilərə müdaxilə etmişdir. Hökumət partiyası olan Seyyukay qalib gəlsə də, Suzuki tənqid olunmuş və o, istefa etməli olmuşdur.

## Hüquq
Yaponiya konstitusiyasının 21-ci maddəsi siyasi azadlığı təmin edir və seçkilərdə iştiraka mane olmağı qadağan edir.

## İstinadlar

## Ədəbiyyat
*
Avropa İttifaqı–Türkiyə münasibətləri

**Avropa İttifaqı–Türkiyə münasibətləri** — Avropa İttifaqı ilə Türkiyə Respublikası arasındakı mövcud ikitərəfli əlaqələr.
## Türkiyə iki AB üzv dövlətinin NATO üzvlüyünə qarşı çıxdı
2022-ci ilin may ayında Türkiyə iki Aİ üzvü olan Finlandiya və İsveçin NATO-ya qoşulmasına qarşı çıxdı, çünki Türkiyəyə görə Türkiyəyə qarşı fəaliyyət göstərən terror təşkilatlarına (PKK, KCK, PYD, YPG və Gülən hərəkatı da daxil olmaqla) ev sahibliyi edir. Türkiyə ölkələri Türkiyəyə qarşı silah embarqosunu qaldırmağa, təşkilatlara dəstək verməməyə, Gülən hərəkatı və PKK üzvlərini iki üzv ölkədən ekstradisiya etməyə çağırıb. (Ancaq Gülən hərəkatı Aİ-nin terror təşkilatları siyahısında deyil. PKK isə AB-nin terror təşkilatları siyahısındadır).
Adama Diakabi

**Adama Salimi Diakabi** (; ) — Türkiyənin "Bandırmaspor" klubunda vinqer kimi çıxış edən Seneqal əsilli fransalı futbolçu. Fransa gənclər milli komandasının üzvü olub. 

## Karyerası
Fransanın Ayaçço şəhərində doğulan Adama Diakabi "Kann" futbol klubunun yetirməsidir. 2013-cü ildə o, "Kann" klubunun ikinci komandasına dəvət edilir. 24 avqust 2013-cü ildə "Kale" klubu ilə oyunda "Kann" klubunun ikinci komandasında debüt edir.

8 noyabr 2015-ci ildə Diakabinin "Renn" klubu ilə bir illik müqavilə imzalayır və 2015–16 mövsümünün qalan hissəsini "Renn" klubunun ikinci heyətində keçirir.

2017-ci ilin yay transfer pəncərəsi ərzində "Monako" klubu "PSJ" klubuna gedən Kilian Mbappeni əvəzləmək üçun Diakabini 10 milyon avroya transfer edir.2017–18 mövsümundə "Monako"nun heyətində ümumilikdə 30 oyunda meydana çıxır və 3 qol vurur.

20 iyul 2018-ci ildə Diakabi, İngiltərə Premyer Liqası klubu "Haddersfild Taun"a taransfer olur və bir il də artırılma şərti ilə üç illik müqavilə imzalayır.

13 yanvar 2023-cü il tarixində "Qarabağ" klubu ilə 30 iyun 2025-ci il tarixinə kimi müqavilə imzalayır. Futbolçu Ağdam təmsilçisində 87 nömrəli forma ilə çıxış edir. Futbolçunun "Qarabağ"da debütü özünü çox gözlətmir və "Qarabağ" onun transferini rəsmən elan etdiyi gün, klubun Antalyada təlim-məşq toplanışı çərçivəsində baş turan "Rakov"la (Polşa) yoxlama oyunun 2-ci hissəsində meydana çıxır.

2024-cü il iyunun 3-də "Qarabağ" Diakabinin klubdan getdiyini elan edib. İyul ayında Türkiyənin "Bandırmaspor" klubu onunla 2 illik müqavilə imzalayıb.

## İştirak statistikası

## İstinadlar

## Xarici keçidlər
Brent Şou

**Brent Donald Şou** (; ) — Kanada və ABŞ tarixçisi. Fəlsəfə doktoru (1978), 2004-cü ildən Prinston Universitetinin professoru, ondan əvvəl Letbric və Pensilvaniya universitetlərində professor, Amerika Fəlsəfə Cəmiyyətinin üzvü (2012).

1976–1977-ci illərdə Birminhem Universitetində qədim tarix üzrə müəllim olmuşdur. 1977–1996-cı illərdə Letbric Universitetində dərs demiş, 1981-ci ildən professordur. 1994-cü ildə Təkmilləşdirilmiş Tədqiqat İnstitutunda professordur. 1989–1995-ci illərdə Prinston Universitetində qonaq professor olmuşdur. 1996-cı ildən Pensilvaniya Universitetində professor olmuşdur. 2004-cü ildən Prinston Universitetində klassiklər üzrə professor olmuşdur. Pensilvaniya Universitetinin fəxri magistr dərəcəsinə layiq görülmüşdür (1996).

1969-cu ildən evlidir.

## Seçilmiş əsərləri
### Kitablar
#*Spartacus and the Slave Wars: A Brief History with Documents* (2001). Bedford/St.&nbsp;Martin's. 
#*Sacred Violence: African Christians and Sectarian Hatred in the Age of Augustine* (2011). Cambridge University Press. 
#*Bringing in the Sheaves: Economy and Metaphor in the Roman World* (2013). University of Toronto Press. 

### Həmmüəllif
#Finley, Moses I. (1983). *Economy and Society in Ancient Greece* (Saller, Richard P. and Shaw, Brent D.&nbsp;eds.). Penguin (Pelican). 
#Finley, Moses I. (1998). *Ancient Slavery and Modern Ideology* (Shaw, Brent D., ed. Reprinting of 1980 edition). Markus Wiener Publishers. 
#Shaw, Brent D., et.&nbsp;al. (2008). *Worlds Together, Worlds Apart* 2nd edition. W.&nbsp;W.&nbsp;Norton. 

### Toplanılmış sənədlər
#*Environment and Society in Roman North Africa* (1995). Variorum. 
#*Rulers, Nomads, and Christians in Roman North Africa* (1995). Variorum. 

### Məqalələr
# 
# 
::Revised with addendum on recent research in: 
# 
# 
# 
::Revised with addendum on recent research in: 
# 
# 
# 

## İstinadlar

## Xarici keçidlər
* Prinston Universitetinin saytında